1. 7. 95 [] Euroopan yhteisöjen virallinen lehti N:o L 150/97 NEUVOSTON ASETUS (EY) N:o 1596/95, annettu 29 päivänä kesäkuuta 1995, eräiden Itävaltaa, Suomea ja Ruotsia koskevien tariffikiintiöiden voimassaoloajan pidentämiseksi annetun asetuksen (EY) N:o 3361/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopi- muksen ja erityisesti sen 113 artiklan, ottaa huomioon Itävaltaa, Suomea ja Ruotsia koskevien tariffikiintiöiden avaamisesta 29 päivänä joulukuuta 1994 annetun neuvoston asetuksen (EY) N:o 3361/94 (?), ottaa huomioon komission ehdotuksen, sekä katsoo, että Itävalta, Suomi ja Ruotsi ovat soveltaneet yhteistä tullita- riffia 1 päivästä tammikuuta 1995 vuoden 1994 liittymis- asiakirjan 2 artiklan nojalla, neuvosto on 8 päivänä helmikuuta 1995 pidetyssä kokouksessaan valtuuttanut komission aloittamaan tullita- riffeja ja kauppaa koskevan yleissopimuksen 1994 XXIV artiklan 6 kohdan mukaiset neuvottelut, se, että uudet jäsenvaltiot soveltavat yhteistä tullitariffia, on johtanut joidenkin tuontitullien alenemiseen ja toisten tullien korotuksiin, yhteisön on aiheellista tarjota kauppakumppaneilleen väliaikaista korvausta vakavimmissa tuontitullien korotuk- siin johtaneissa tapauksissa; eräitä tuontitulleja on siksi alennettu yksipuolisesti 1 päivästä tammikuuta 30 päivään kesäkuuta 1995, siihen saakka, kun yhteisön ja kolmansien maiden väliset neuvottelut johtavat kokonaissopimuksen tekemiseen, on tarpeen soveltaa yksipuolisia toimenpiteitä niiden haital- listen vaikutusten vähentämiseksi, joita yhteisön laajene- misella on tiettyyn kolmansien maiden vientiin, sovellettavat toimenpiteet eivät rajoita parhaillaan käytä- vien mainitun XXIV artiklanm 6 kohdan mukaisten neuvottelujen tulosten soveltamista eivätkä estä yhteisön pyrkimyksiä tehdä sopimus, jossa otetaan huomioon yhteisön laajenemisen kokonaisvaikutukset kolmansien maiden kanssa käytävään kauppaan, ja koska näitä neuvotteluja ei vielä ole saatettu päätökseen, on tarpeen pidentää asetuksen (EY) N:o 3361/94 voimas- saoloaikaa, jotta 1 päivän heinäkuuta ja 31 päivän joulu- kuuta 1995 väliselle ajanjaksolle voitaisiin säilyttää samat kiintiöt sekä samoja tuotteita varten samat tullit, ON ANTANUT TÄMÄN ASETUKSEN: 1 artikla Lisätään asetuksen (BY) N:o 3361/94 1 artiklan 1 kohtaan alakohta seuraavasti: ”Itävallan tasavalta, Suomen tasavalta ja Ruotsin kunin- gaskunta soveltavat samaa järjestelmää 1 päivästä heinäkuuta 1995 31 päivään joulukuuta 19957. 2 artikla Tämä asetus tulee voimaan 1 päivänä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. (') EYVL N:o L 356, 31.12.1994, s. 5 (asetus sellaisena kuin se on oikaistuna EYVL:ssä N:o L 68, 28.3.1995, s. 34) Neuvoston puolesta J. BARROT Puheenjohtaja